# Nan Oliveras i Font

Nan Oliveras i Font (Olot, Garrotxa, 19 de març de 1993) és un triatleta professional català.
Lligat des de ben petit a l'esport, va començar amb la natació amb només 4 anys i, posteriorment, amb 12 anys s'inicià amb l'atletisme, competint en modalitat de Cross, i representant a la Federació Catalana en Campionats d'Espanya. Atès que tenia bones qualitats corrent i nedant, amb 14 anys va decidir debutar en triatló, aconseguint grans resultats des del principi, com proclamar-se Campió de Catalunya absolut amb només 15 anys. Aleshores, va rebre una beca per ingressar al Centre d'Alt Rendiment Blume de Madrid, on va estar entrenant durant 2 anys.
Com a resultats més rellevants destaquen la medalla de bronze al Campionat del Món Sub23, celebrat a Chicago el 2015, i els dos títols de Campió d'Espanya Elit de Triatló els anys 2014 i 2015. Cal destacar, també la quarta posició a la Copa del Món de Turquia, i el tercer lloc a la Copa d’Europa de França i primer al Campionat d’Espanya. Campió d'Espanya de triatló en distància olímpica, des del 2015 forma part del Nan Oliveras Team, equip que va fundar ell mateix i que compta amb el suport dels seus patrocinadors.
L'any 2019, el triatleta olotí va fer el salt a la mitja distància. Malgrat tot, després d’unes quantes temporades centrat en els triatlons de mitja distància, on obtingué victòries de renom com el triatló de Zarautz l'any 2019, el 2021 Nan Oliveras tornà a la distància olímpica amb l'objectiu de classificar-se pels Jocs Olímpics de París 2024.
El novembre de 2022 es féu amb la victòria de la popular cursa de mitja distància Behobia-San Sebastián (B/SS), en la qual aconseguí arribar amb un temps de 1h01:29.

## Palmarès

| Data | Competició | Lloc | Posició |
| 2022 | Behobia-San Sebastián | Behobia-Sant Sebastià, País Basc | 1r |
| 2019 | Allgäu Triatló, mitja distància | Allgäu, Alemanya | 2n |
| 2019 | Triatló de Zarautz, mitja distància | Zarautz, País Basc | 1r |
| 2019 | Challenge Gran Canaria | Mogán, Illes Canàries | 3r |
| 2015 | Campió d'Espanya de Triatló Olímpic | Altafulla, Catalunya | 1r |
| 2015 | Copa del Món de Triatló Sub23 | Chicago, Estats Units | 3r |
| 2015 | Copa del Món de Turquia | Alanya, Turquia | 4t |
| 2015 | Copa d'Europa de França | Châteauroux, França | 3r |
| 2015 | Campionat d'Espanya Olímpic | Altafulla, Catalunya | 1r |
| 2015 | Copa Continental de África | Agadir, Marroc | 4t |
| 2014 | Campionat d'Espanya Sprint | Altafulla, Catalunya | 1r |
| 2014 | Copa Panamericana de Xile | Valparaiso, Xile | 3r |
| 2014 | Copa Panamericana de Argentina | Mendoza, Argentina | 4t |
| 2014 | Copa del Rey de Triatló | Canet d'en Berenguer, País Valencià | 1r |
| 2011 | Campionat del Món de Duatló Junior | Gijón, Espanya | 4t |
| 2011 | Campionat de Catalunya de triatló | Banyoles, Catalunya | 1r |

## Referències

* 1 2 3 «Nan Oliveras». Diari de Girona, 22·03·2019 [Consulta: 14 novembre 2022].
* ↑ «Nan Oliveras: el triatleta que va triomfar el 2015 i que somia amb els Jocs del 2020». Ràdio Olot, 01-06-2016 [Consulta: 14 novembre 2022].
* ↑ Bosch, Pablo «Nan Oliveras ficha por el Fasttriatlon Club». Triatletas en Red, 28-11-2015 [Consulta: 14 novembre 2022].
* ↑ «Nan Oliveras torna a la distància olímpica amb l'objectiu de classificar-se pels JJOO de Paris 2024». Garrotxa Digital, 12-10-2021 [Consulta: 14 novembre 2022].
* ↑ Imbuluzqueta, J.J. «Calurosa fiesta del running en la carrera Behobia-San Sebastián Los catalanes Nan Oliveras y Cristina Silva ganan la 57ª edición, con 25.753 participantes». Diario de Navarra, 13-11-2022 [Consulta: 14 novembre 2022].
* 1 2 «Nan Oliveras y Cristina Silva se imponen en la Behobia-San Sebastián Atletismo. El atleta gerundense, una figura del triatlón, lanzó su ataque para romper la carrera a ocho kilómetros para el final y se quedó cerca del récord de la prueba». Mundo Deportivo, 14-11-2022 [Consulta: 14 novembre 2022].
* ↑ «Nan Oliveras acaba segon al prestigiós triatló d'Alemanya». Diari de Girona, 23-08-2109 [Consulta: 14 novembre 2022].
* ↑ «La primera victòria de Nan en mitja distància Triatló. L’olotí triomfa a la mítica prova de Zarautz, davant Eneko Llanos». L'Esportiu, 10-06-2019 [Consulta: 14 novembre 2022].
* ↑ «Emma Pallant reina en Mogán La británica se convierte en la primera triatleta en repetir triunfo en la prueba grancanaria El belga Pieter Heemeryck, campeón en la categoría masculina. Por atrás, Nan Oliveras i Font se convertía en el primer español en la prueba grancanaria y subía tercero al podio». La Provincia, 27·04·2019 [Consulta: 14 novembre 2022].
* ↑ «L’olotí Nan Oliveras venç a Altafulla i és el nou campió estatal de triatló olímpic en Elit Masculina». Altafulla Ràdio, 31-08-2015 [Consulta: 14 novembre 2022].
* ↑ «Oliveras, bronze en el mundial sub-23». L'Esportiu, 18-09-2015 [Consulta: 14 novembre 2022].
* ↑ «Nan Oliveras, cuarto en la Copa del Mundo de Alanya». Mundo Deportivo, 18-10-2015 [Consulta: 14 novembre 2022].
* ↑ «El triatleta olotí Nan Oliveras, puja al tercer calaix del podi a la Copa d'Europa de Triatló Esprint de Châteauroux». Garrotxa Digital, 21-07-2015 [Consulta: 14 novembre 2022].
* ↑ «El triatleta olotí Nan Oliveras es proclama campió d'Espanya en la distància olímipica». Garrotxa Digital, 31-08-2015 [Consulta: 14 novembre 2022].
* ↑ «Setè lloc per a Carol Routier a Tongyeong. Nan Oliveras, que va ser quart fa una setmana a Alanya, corria ahir a Larache en distància esprint, en una cita de la copa Continental.». L'Esportiu, 25-10-2015 [Consulta: 14 novembre 2022].
* ↑ «Altafulla corona Paula García Godín i Nan Oliveras al campionat d’Espanya de Triatló Sprint». Diari Digital Tarragona 21, 24-05-2014 [Consulta: 14 novembre 2022].
* ↑ Ortega, Alberto «Melina Alonso y Nan Oliveras, plata y bronce en Chile». Marca, 31-03-2014 [Consulta: 14 novembre 2022].
* ↑ Sánchez, Borja «Nan Oliveras fitxa pel club WITL? Quart a la Copa Panamericana de Mendoza, i bronze en la copa Panamericana ITU de Valparaíso, a Argentina i Xile». L'Esportiu, 21-10-2014 [Consulta: 14 novembre 2022].
* ↑ «Oliveras guanya la seva primera Copa del Rei de Triatló per equips». Garrotxa Digital, 12-05-2014 [Consulta: 14 novembre 2022].
* ↑ «Nan Oliveras, quart del món de duatló júnior». Garrotxa Digital, 24-09-2011 [Consulta: 14 novembre 2022].
* ↑ Sánchez, Borja «Nan Oliveras, campió de Catalunya de triatló Triatló. El triatleta del CN Olot, que debutava en la distància olímpica, va fer la cursa de la seva vida per aconseguir el títol de campió absolut». El Punt Avui, 05-09-2011 [Consulta: 14 novembre 2022].